text: দৈনিক জনকন্ঠ || বিয়ে করলেন সংগীতশিল্পী কিশোর
  অনলাইন ডেস্ক ॥ জীবনের নতুন অধ্যায় শুরু করলেন ক্লোজআপ তারকা-সংগীতশিল্পী কিশোর। প্রেম কিংবা নিজের পছন্দে নয়, পারিবারিক পছন্দেই বিবাহ বন্ধনে আবদ্ধ হলেন এই গায়ক। কনে স্নিগ্ধা, তিনি মিডিয়ার সঙ্গে সংশ্লিষ্ট নন।
  দুই পরিবারের উপস্থিতিতে বৃহস্পতিবার দিবাগত রাতে রাজধানীর লেডিস ক্লাবে জমকালো আয়োজনের মধ্য দিয়ে বিয়ের আনুষ্ঠানিকতা সম্পন্ন হয়। এতে দুই পরিবারের সদস্য ছাড়াও মিডিয়ার অনেকেই উপস্থিত হন।
  ওইদিন সন্ধ্যার পর থেকে সংগীত পরিবেশনার মধ্য দিয়ে বিয়ের উৎসব শুরু হলেও শুভলগ্ন অনুষ্ঠিত হয় মধ্যরাতের পর। কিশোর জানান, ১৮ নবেম্বর বিয়ের আরেকটি আনুষ্ঠানিকতা হবে তার জন্মস্থান চট্টগ্রামে। দাম্পত্য জীবনের জন্য সবার আশীবাদ কামনা করেন এই গায়ক।